CELEX: 62014TJ0723
Language: ro
Date: 2016-06-02 00:00:00
Title: Hotărârea Tribunalului (Camera a șaptea) din 2 iunie 2016 (Extras).#HX împotriva Consiliului Uniunii Europene.#Politica externă și de securitate comună – Măsuri restrictive luate împotriva Siriei – Înghețarea fondurilor – Adaptarea concluziilor – Eroare de apreciere.#Cauza T-723/14.

T‑723/1462014TJ0723EU:T:2016:33200011133T
      HOTĂRÂREA TRIBUNALULUI (Camera a șaptea)
      2 iunie 2016 (
            *1
         )
      „Politica externă și de securitate comună — Măsuri restrictive luate împotriva Siriei — Înghețarea fondurilor — Adaptarea concluziilor — Eroare de apreciere”
      În cauza T‑723/14,
      
         HX, cu domiciliul în Damasc (Siria), reprezentat de S. Koev, avocat,
      reclamant,
      împotriva
      
         Consiliului Uniunii Europene, reprezentat de I. Gurov și de S. Kyriakopoulou, în calitate de agenți,
      pârât,
      având ca obiect o acțiune întemeiată pe articolul 263 TFUE prin care se solicită anularea Deciziei de punere în aplicare 2014/488/PESC a Consiliului din 22 iulie 2014 privind punerea în aplicare a Deciziei 2013/255/PESC privind măsuri restrictive împotriva Siriei (JO 2014, L 217, p. 49), a Regulamentului de punere în aplicare (UE) nr. 793/2014 al Consiliului din 22 iulie 2014 de punere în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2014, L 217, p. 10) și a Deciziei (PESC) 2015/837 a Consiliului din 28 mai 2015 de modificare a Deciziei 2013/255/PESC privind măsuri restrictive împotriva Siriei (JO 2015, L 132, p. 82), în măsura în care numele reclamantului a fost inclus pe listele persoanelor și entităților cărora li se aplică măsurile restrictive,
      TRIBUNALUL (Camera a șaptea),
      compus din domnul M. van der Woude, președinte, doamna I. Wiszniewska‑Białecka și domnul I. Ulloa Rubio (raportor), judecători,
      grefier: doamna M. Marescaux, administrator,
      având în vedere faza scrisă a procedurii și în urma ședinței din 8 decembrie 2015,
      pronunță prezenta
      
         Hotărâre (
            1
         )
      [omissis]
      
         În drept
      
      
         Cu privire la admisibilitatea cererii de adaptare a cererii introductive
      
      
               27
            
            
               Astfel cum reiese din cuprinsul punctului 18 de mai sus, Decizia 2013/255, astfel cum a fost modificată prin decizia atacată, a fost prelungită de Consiliu prin Decizia 2015/837. Reclamantul a solicitat în ședință adaptarea cererii introductive.
            
         
               28
            
            
               Reiese din articolul 86 alineatele (1) și (2) din Regulamentul de procedură că, atunci când un act, a cărui anulare este solicitată, este înlocuit sau modificat printr‑un alt act având același obiect, reclamantul poate, înainte de închiderea fazei orale a procedurii, să își adapteze cererea introductivă pentru a ține cont de acest element nou. Adaptarea cererii introductive trebuie efectuată prin înscris separat și în termenul prevăzut la articolul 263 al șaselea paragraf TFUE în care poate fi solicitată anularea actului care justifică adaptarea cererii introductive.
            
         
               29
            
            
               Astfel, pentru a îndeplini condițiile impuse la articolul 86 alineatul (2) din Regulamentul de procedură, adaptarea cererii introductive trebuie efectuată prin înscris separat. Or, trebuie să se constate că reclamantul a solicitat adaptarea cererii introductive oral, în ședință. În consecință, în lipsa introducerii unei cereri de adaptare a cererii introductive prin înscris separat, astfel cum impun dispozițiile articolului 86 alineatul (2) din Regulamentul de procedură, este necesar să se considere că cererea de adaptare a cererii introductive este inadmisibilă.
            
         
               30
            
            
               Având în vedere constatările efectuate mai sus, concluziile în anulare din prezenta cauză trebuie să fie considerate admisibile numai în măsura în care vizează anularea deciziei atacate și a regulamentului atacat (denumite în continuare „actele atacate”).
               [omissis]
            
          
            
               Pentru aceste motive,
               TRIBUNALUL (Camera a șaptea)
               declară și hotărăște:
            
          
            
               
                        
                           1)
                        
                     
                     
                        
                           Anulează Decizia de punere în aplicare 2014/488/PESC a Consiliului din 22 iulie 2014 privind punerea în aplicare a Deciziei 2013/255/PESC privind măsuri restrictive împotriva Siriei și Regulamentul de punere în aplicare (UE) nr. 793/2014 al Consiliului din 22 iulie 2014 de punere în aplicare a Regulamentului (UE) nr. 36/2012 privind măsuri restrictive având în vedere situația din Siria, în măsura în care aceste acte îl privesc pe domnul HX.
                        
                     
                  
          
            
               
                        
                           2)
                        
                     
                     
                        
                           Respinge în rest acțiunea.
                        
                     
                  
          
            
               
                        
                           3)
                        
                     
                     
                        
                           Consiliul Uniunii Europene suportă propriile cheltuieli de judecată, precum și pe cele efectuate de domnul HX.
                        
                     
                  
          
               
                  
                     
                        
                           van der Woude
                        
                        
                           Wiszniewska‑Białecka
                        
                        
                           Ulloa Rubio
                        
                     
                     Pronunțată astfel în ședință publică la Luxemburg, la 2 iunie 2016.
                     Semnături
                  
               
            (
            *1
         )	Limba de procedură: bulgara.
      (
            1
         )	Sunt redate numai punctele din prezenta hotărâre a căror publicare este considerată utilă de către Tribunal.